**Studiju virziena „Psiholoģija” iekšējās kvalitātes nodrošināšanas sistēmas apraksts**

SPPA tiek izstrādāta un ieviesta kvalitātes nodrošināšanas politika un pasākumu sistēma.

**Tā balstīta uz dokumentiem**:

-Augstskolu likuma 5.pants;

-Standarti un vadlīnijas kvalitātes nodrošināšanai Eiropas augstākās izglītības telpā;

-Eiropas kvalifikācijas ietvarstruktūras;

-Augstskolu, koledžu un studiju virziena akreditācijas noteikumi.

Ievēroti arī Boloņas procesa izvirzītie uzdevumi.

**SPPA kvalitātes mērķi ir:**

-attīstīt un pilnveidot galvenos augstskolas darbības procesus pamatojoties uz iegūto informāciju;

-veicināt gan akadēmiskā, gan administratīvā personāla nepārtrauktu izglītošanos un prasmi strādāt vienoti;

-paaugstināt augstskolas un absolventu konkurēt spēju;

- motivēt darbiniekus un studentus sistemātiski sniegt priekšlikumus kvalitātes pilnveidošanai.

**SPPA kvalitātes realizēšanas un paaugstināšanas stratēģija:**

-Vadības līmenī (SPPA Prezidents, Rektors, programmas direktors) tiek noteiktas galvenās attīstības prioritātes; pedagoģiskā procesa norises saistība ar SPPA stratēģiju, sociāli ekonomisko situāciju, tirgus prasībām un tendencēm izglītības jomā;

-**SPPA Prezidents nodrošina** augstskolu ar akadēmisko un pārējo nepieciešamo personālu, nodrošina infrastruktūru akadēmiskā personāla kvalifikācijas paaugstināšanai, un studējošo mācību metodisko tehnisko bāzi; slēdz sadarbības līgumus ar partneraugstskolām, organizē sadarbību ar profesionālām organizācijām; nodrošina finanses pieredzes apmaiņai, zinātniski metodisko konferenču organizēšanai un materiālu publicēšanai;

-**Rektora kompetencē** ir atbildība par akadēmiskā personāla mācību procesa kvalitātes kontroli un nemitīgu paaugstināšanu; par docējamā kursa un pētniecības sasaisti; par studiju programmas un piešķirto grādu kvalitāti, docētāju profesionālo izaugsmi. Vadošo dokumentu prasību realizēšanu augstskolas darbā.

**Studiju programmas direktors** ir atbildīgs par studiju programmas satura kvalitāti; sadarbībā ar fakultātes vadību un Prezidentu programmas direktors nodrošina kvalificēta akadēmiskā personāla piesaisti programmas realizācijai; sadarbībā ar dekanātu nodrošina programmas izpildes plānošanu un kontroli; studiju programmas īstenošanā piesaista citu Latvijas un ārvalstu augstskolu akadēmisko personālu – vieslektorus. Katru gadu studiju programmas rezultāti tiek analizēti studiju programmas direktora sagatavotā pašvērtējuma ziņojumā. Tas tiek vērtēts fakultātes Domē un apstiprināts Senātā.

Programmas direktors, kopā ar fakultātes dekānu, atbild par studentu pētnieciskā darba un prakšu organizēšanu. Prakšu vadītāji sniedz raksturojumu par studējošā darba izpildi, attieksmi, zināšanām ,prasmēm un kompetenci ,kā arī citiem profesionālas sagatavotības jautājumiem. Tie tiek apspriesti fakultātes Domē un kopā ar priekšlikumiem prakšu kvalitātes pilnveidošanai apstiprināti Senātā.

**Metodiskie norādījumi kursu, bakalauru un kvalifikācijas darbu izstrādei** tiek vienu reizi gadā apspriesti un precizēti Zinātniski metodiskā padomē ar konsultanta un studentu pārstāvju piedalīšanos . Studentu pētnieciskā darba temati tiek apstiprināti Zinātniski metodiskā Padomē, kur arī ik gadus analizē studentu pētnieciskā darba rezultātus. Zinātniski metodiskā padome izskata un akceptē arī studentu projektu tematus, kas tiek izstrādāti mācību kursā priekšmeta docētāja vadībā. (atbildīgais Padomes priekšsēdētājs).

Analizējot studējošo pētnieciskos darbus ,vērtē zināšanu, prasmju un kompetenču atbilstību studiju līmenim un apspriež vērtēšanas kritērijus, to pilnīgošanu, lai iegūtu objektīvu atgriezenisko saiti. Turpinās e- studiju ieviešana, lai objektīvāk novērtētu studējošo sasniegumus.

Studentu darbi tiek prezentēti studentu konferencēs. Darba konsultanta vadībā tiek izkopta studējošo spēja uzstāties auditorijas priekšā, argumentēt, uzklausīt kritiku, būt spējīgiem ieraudzīt jaunus problēmas aspektus un gūt motivāciju piedalīties zinātnes attīstībā.

**Studiju programmas iekšējā izvērtēšana** ietver studējošo apmierinātības aptaujas organizēšanu; atbiruma analīzi, iemeslu noskaidrošanu, docētāju darba kvalitātes pētīšanu. Iegūtā informācija tiek izmantota programmas turpmākai pilnveidošanai.

Studentu vērtēšana visos studiju posmos notiek saskaņā ar Eiropas standartu un vadlīniju prasībām. Ir izstrādātas vērtēšanas prasības mācību disciplīnās un gala pārbaudījumos.

**Mācību disciplīnās studiju kursu apraksti veidoti šādi;**

-definētas prasības kursa uzsākšanai;

-noteikti studiju kursa īstenošanas mērķi un plānotie studiju rezultāti;

-izklāstīts rezultātu sasniegšanai nepieciešamais kursa saturs, kalendārais plāns, obligātā literatūra un papildliteratūra, norādīti citi informācija avoti;

-raksturoti patstāvīgā darba uzdevumi un organizācija.

Noteikti studiju vērtēšanas kritēriji, formas un metodes.

* **Studiju darba vērtēšana un kritēriji mācību disciplīnās** ir galvenokārt docētāju pārziņā. Studiju rezultātu ( outcome) - zināšanas prasmes un kompetences vērtēšanu veic Senāta apstiprināta gala pārbaudījuma komisija. Tās sastāvā – profesionālās organizācijas pārstāvis, darba devēju organizācijas pārstāvis, administrācijas pārstāvis, akadēmiskā personāla pārstāvis; dažreiz pieaicināts speciālists no citas Latvijas augstskolas. Visi komisijas dalībnieki, tāpat studenti ir informēti par vērtēšanas kritērijiem. To pielietojums dod iespēju izvairīties no subjektīvisma un nodrošināt objektīvāku vērtējumu.
* Viens no tuvākiem turpmākiem uzdevumiem kvalitātes sistēmas izveidē ir panākt, lai ciklu noslēgumu prasības un vērtēšanas kritēriju sistēma maksimāli aptver programmas plānotos rezultātus, kā arī lai tie atbilst nozares attīstības prasībām nākotnē. Sistēmu izveidot saskaņa ar Latvijas kvalifikācijas ietvarstruktūru.
* Vērtēšanas kritēriji ir izskaidroti studējošiem un publicēti SPPA mājas lapā.

**Studējošo personības un profesionālā izaugsme ietver:**

-Demokrātiska rīcības stila izkopšanu, gatavības sekmēšanu piedalīties demokrātiskas sabiedrības veidošanā, atbildīgu rīcību;

-Aktīvu, radošu pieeju studijām, problēmu ieraudzīšanu un risināšanu, integratīvās pieejas izpratni un pielietojumu;

-Nozares attīstības perspektīvas redzējumu, vēlme un gatavība piedalīties zinātnes attīstībā;

Mācīšanas motivācija, orientācija uz tālākizglītību, uz profesionālo pilnveidošanos;

-Informācijas vākšana par profesijas darba tirgus pieprasījumu un izmaiņu tendencēm.

Šo uzdevumu risināšanai SPPA izveidots un darbojas struktūrvienība: „Studējošo attīstības progresa noteikšanas un sekmēšanas centrs”. (vad.doc.D.Lapiņa) Darba rezultāti regulāri tiek apspriesti fakultātes Domē un Senātā, tiek analizētas iespējas darba kvalitātes sekmēšanai. Rezultāti saistīti ar visa augstskolas kolektīva izpratni par uzdevuma saturu un aktualitāti, ar piedalīšanos tā risināšanā. Ikvienam akadēmiskā personāla pārstāvim sava darba analīzē uzdevums ietvert arī šo darba jomu un priekšlikumus tā pilnveidošanā iesniegt minētā struktūrvienībā.

**Akadēmiskā personāla kvalitātes vērtēšana un izaugsmes veicināšana ietver:**

-akadēmiskā personāla atbilstības vērtēšanu akadēmiskās programmas realizēšanas uzdevumiem . Ir noteiktas prasības akadēmiskā personāla pieņemšanā: vēlēšanās tiek vērtēta zinātniskā darbība, praktiskā pieredze atbilstošā jomā un citi aspekti, atkarībā no profesionālā darba specifikas, kurā docētājs strādās. Reālā darba un kompetences vērtēšanai izmanto SPPA izstrādātās darba formas un

paņēmienus, kas ietverti dokumentos un norādījumos:

„Nolikums par speciālistu sagatavošanas procesu kvalitātes monitoringu”,

„Nolikums par pasniedzēju darba kvalitātes atestāciju”,

„Uz studentu centrēts pedagoģiskais process”,

„Prasības studiju kvalitātes sekmēšanai” u.c.

Docētāju darba vērtēšanai izmanto studentu aptaujas. Vērtē atbalstu studentiem, lai sasniegtu studiju rezultātus.

SPPA organizē docētāju profesionālās meistarības paaugstināšanas pasākumus. Aktīva līdzdalība ir viens no vērtēšanas kritērijiem.

**Vērtē:**

līdzdalību, uzstāšanos zinātniski metodiskās konferencēs SPPA un ārpus augstskolas;

docētāju pētnieciskā darba sasaisti ar docējamo mācību kursu;

sagatavotos metodiskos un izdales materiālus;

docējamā kursa apraksts atbilst prasībām;

vai mācību metodes ir mūsdienīgas; tiek izmantotas datu bāzes;

notiek nodarbību hospitēšana, analīze un ieteikumi darba kvalitātes paaugstināšanai;

akadēmiskā personāla attīstības politikas plānošanu apspriež Senāts.

**Informācijas vākšana, analīze un izmantošana**

Lai efektīvi vadītu savu darbību, SPPA administrācija un struktūrvienību vadītāji apkopo un analizē informāciju par savas darbības rezultātiem, kā arī nosaka turpmākās darbības prioritātes. Tiek iegūta informācija no studentiem, docētājiem, absolventiem, darba devējiem, profesionālām organizācijām.

**Informācijas vērtēšanas jomas:**

-konkurēt spējīgs pedagoģiskais process, studentu virzība un sekmes;

-studentu apmierinātība ar mācībām;

-absolventu nodarbinātība;

-docētāju darba efektivitāte,

-pieejamie mācību resursi, to izmantošana;

-sabiedrības informēšana par piedāvātām programmām, piešķirtiem grādiem un kvalifikāciju.